**VANDENTIEKIO IR BUITINIŲ NUOTEKŲ TINKLŲ STATYBOS SUTARTIS NR. \_\_\_\_\_\_\_\_\_\_\_\_\_\_\_\_\_\_\_**

[data]

Klaipėda

|  |  |  |
| --- | --- | --- |
| **Rekvizitas** | **VYKDYTOJAS** | **UŽSAKOVAS** |
| Pavadinimas / vardas, pavardė | AB „Klaipėdos vanduo" |  |
| Kodas | 140089260 |  |
| Buveinės / gyvenamosios vietos adresas | Ryšininkų g. 11, LT-91116, Klaipėda |  |
| Atstovas | Generalinis direktorius Benitas Jonikas |  |
| Atstovavimo pagrindas | Bendrovės įstatai |  |

toliau kartu šioje vandentiekio ir buitinių nuotekų tinklų statybos sutartyje vadinamos „Šalimis“, o kiekvienas atskirai – „Šalimi“, sudarė šią sutartį dėl vandentiekio ir buitinių nuotekų tinklų statybos, toliau tekste vadinama “Sutartis”, žemiau nurodytomis sąlygomis:

1. **SUTARTIES DALYKAS**
	1. Sutartis reglamentuoja Šalių tarpusavio prisiimtus įsipareigojimus, Vykdytojui sudarant galimybę Užsakovui gauti centralizuotą geriamojo vandens tiekimo ir nuotekų tvarkymo paslaugą ir prisiimti įsipareigojimą prisijungti prie Vykdytojo pastatytų vandentiekio ir buitinių nuotekų tinklų / atšakų bei pradėti naudotis Vykdytojo teikiamomis geriamojo vandens tiekimo ir nuotekų tvarkymo paslaugomis.
2. **ŠALIŲ ĮSIPAREIGOJIMAI IR TEISĖS**
	1. **Vykdytojas įsipareigoja:**
		1. Vykdytojas įsipareigoja pastatyti [įvardinti statybų vietą, pavyzdžiui, Dianos gatvėje, Klaipėdoje] skaičiuotino diametro vandentiekio ir buitinių nuotekų tinklus su atšakomis, kurių vietos numatomos vieno metro atstumu iki sklypo ribos adresu [adresas]. Taip Vykdytojas sudaro galimybę Užsakovui prisijungti ir naudotis centralizuotomis vandens tiekimo ir buitinių nuotekų surinkimo paslaugomis.
	2. **Užsakovas įsipareigoja:**
		1. gavęs Vykdytojo atskirą pranešimą, informuojantį apie Sutarties 2.1.1 p. nurodytų tinklų paklojimą, per 12 (dvylika) mėnesių nuo pranešimo pateikimo dienos privalo savo jėgomis ir lėšomis savo sklype adresu [adresas] pakloti vandentiekio ir buitinių nuotekų tinklus pagal teisės aktuose numatytus reikalavimus, atlikti pastatytų tinklų geodezinius matavimus, prisijungti prie centralizuotų Vykdytojo vandentiekio ir buitinių nuotekų tinklų ir gauti patvirtinimą apie tinkamai atliktus statybos darbus;
		2. Užsakovas, įvykdęs Sutarties 2.2.1. p., įsipareigoja pradėti naudotis Vykdytojo teikiamomis geriamojo vandens tiekimo ir nuotekų tvarkymo paslaugomis, pasirašius atskirą geriamojo vandens tiekimo ir nuotekų tvarkymo paslaugų teikimo sutartį;
		3. perleisti visus ar dalį savo įsipareigojimų pagal šią Sutartį tretiesiems asmenims Užsakovas turi teisę tik gavęs raštišką Vykdytojo sutikimą. Apie numatomą visų ar dalies savo įsipareigojimų pagal šią Sutartį perleidimą tretiesiems asmenims Užsakovas privalo raštu informuoti Vykdytoją per 10 (dešimt) dienų.
3. **ŠALIŲ ATSAKOMYBĖ**
	1. Užsakovui neįvykdžius Sutarties 2.2.1 punkte numatyto įsipareigojimo, Vykdytojas turi teisę reikalauti sumokėti kompensaciją, kuri yra apskaičiuojama:

|  |
| --- |
| Investicijos kaina / numatytų (pasirašytų sutartimis) prisijungimų skaičius = UŽSAKOVO mokėtina kompensacijos suma VYKDYTOJUI. |

* 1. Užsakovo mokėtina kompensacija yra Vykdytojo patirti minimalūs nuostoliai, kurių Vykdytojas neprivalo atskirai įrodinėti. Kompensacijos pagal 3.1. p. sumokėjimas neatleidžia Užsakovo nuo įsipareigojimų vykdymo.
	2. Jei Vykdytojas neįvykdo ar netinkamai įvykdo savo sutartinę prievolę, Užsakovas turi teisę vienašališkai nutraukti Sutartį.
	3. Jeigu Sutarties Šalis negali įvykdyti Sutartimi prisiimtų įsipareigojimų Sutartyje nustatytais terminais dėl priežasčių, nepriklausančių nuo jos valios, tai ji iki prievolės įvykdymo termino pabaigos gali raštu kreiptis į kitą Šalį su prašymu nustatyti protingą papildomą įsipareigojimų įvykdymo terminą. Dėl Sutarties įvykdymo termino pratęsimo Šalys susitaria raštišku papildomu susitarimu. Jeigu Šalys nesusitaria dėl įsipareigojimų vykdymo pratęsimo, tai nukentėjusi Šalis turi teisę nutraukti Sutartį ir pareikšti reikalavimus, numatytus Sutarties 3.1 p. (kai nukentėjusi šalis yra Vykdytojas) bei 3.2 p. (kai nukentėjusi šalis yra Užsakovas).
	4. Jeigu Sutartį neįvykdžiusi šalis nukentėjusiai šaliai praneša, jog ji neįvykdys sutarties iki nustatyto papildomo termino, arba pasibaigus šiam terminui sutartis neįvykdoma, tai nukentėjusi šalis turi teisę nutraukti sutartį ir pareikšti reikalavimus, numatytus Sutarties 3.1 p. (kai nukentėjusi šalis yra VYKDYTOJAS) bei 3.2 p. (kai nukentėjusi šalis yra UŽSAKOVAS).
1. **NENUGALIMA JĖGA**
	1. Šalis atleidžiama nuo atsakomybės už šios Sutarties nevykdymą, jeigu ji įrodo, kad ši Sutartis neįvykdyta dėl aplinkybių, kurių ji negalėjo kontroliuoti bei protingai numatyti sutarties sudarymo metu, ir kad negalėjo užkirsti kelio šių aplinkybių ar jų pasekmių atsiradimui.
	2. Apie nenugalimos jėgos (force majeure) aplinkybių atsiradimą Šalis nedelsiant privalo pranešti kitai sutarties šaliai. Jeigu šio pranešimo kita šalis negauna per protingą laiką po to, kai Sutarties neįvykdžiusi šalis sužinojo ar turėjo sužinoti apie tą aplinkybę, tai pastaroji šalis privalo atlyginti dėl to pranešimo negavimo atsiradusius nuostolius. Būtina pranešti ir tuomet, kai išnyksta pagrindas nevykdyti įsipareigojimų dėl nenugalimos jėgos (force majeure) aplinkybių.
	3. Esant nenugalimos jėgos (force majeure) aplinkybėms, dėl kurių neįmanoma Sutarties įvykdyti, tai Šalis atleidžiama nuo atsakomybės tik tokiam laikotarpiui, kuris yra protingas atsižvelgiant į įtaką Sutarties įvykdymui.
	4. Pasibaigus nenugalimos jėgos (force majeure) aplinkybėms, Šalis privalo nedelsiant įvykdyti įsipareigojimus, kurių nevykdė iki nenugalimos jėgos (force majeure) aplinkybių atsiradimo.
2. **KITOS NUOSTATOS**
	1. Ši Sutartis įsigalioja nuo jos pasirašymo momento ir galioja iki visiško Šalių įsipareigojimų pagal Sutartį įvykdymo.
	2. Ši Sutartis gali būti pakeista ir papildyta tik Šalims raštu susitarus.
	3. Šiai Sutarčiai ir su jos vykdymu susijusiems ginčams taikomi Lietuvos Respublikos įstatymai.
	4. Visi dėl šios Sutarties pažeidimo, nutraukimo ar negaliojimo ar kitaip iš jos atsirandantys ginčai, nesutarimai ar reikalavimai turi būti sprendžiami derybų būdu. Jei tokių ginčų, nesutarimų ar reikalavimų nepavyks išspręsti derybų būdu, tai jie turi būti sprendžiami LR įstatymų nustatyta tvarka.
	5. Ši Sutartis sudaryta dviem vienodą juridinę galią turinčiais egzemplioriais, kiekvienai šaliai po vieną. Kiekvienas egzempliorius bus laikomas originalu ir turės vienodą teisinę galią. Ši Sutartis gali būti užpildyta ir pasirašyta elektroniniu parašu, kaip tą nustato Lietuvos Respublikos teisės aktai.
	6. Vykdytojo pranešimai Užsakovui siunčiami (*pažymimas norimas vienas variantas ir įrašoma kontaktinė informacija*):

 elektroniniu paštu: [nurodomas adresas];

 registruotu paštu: [nurodomas adresas];

 tiesiogiai: [nurodomas adresas];

* 1. Išsiuntus pranešimą el. paštu bus laikoma, kad Užsakovas pranešimą gavo kitą kalendorinę dieną nuo pranešimo išsiuntimo.
	2. Šios Sutarties vykdymo tikslu Užsakovo (vardas, pavardė, kontaktinis numeris, adresas) asmens duomenys gali būti perduodami Vykdytojo pasirinktiems rangovams dėl iškilusių klausimų susijusių su vandentiekio ir buitinių nuotekų tinklų projektavimu ir statyba.
	3. Šalys savo parašais bei antspaudais patvirtina, kad šią Sutartį perskaitė, suprato jos turinį ir pasekmes, ir, kaip atitinkančią jų valią bei ketinimus, pasirašė.

PRIEDAI:

1. Pranešimas apie asmens duomenų tvarkymą.

**ŠALIŲ REKVIZITAI IR PARAŠAI**

|  |  |  |
| --- | --- | --- |
| **Rekvizitas** | **Vykdytojas** | **Užsakovas** |
| Pavadinimas / vardas, pavardė | AB „Klaipėdos vanduo“ |  |
| Kodas | 140089260 |  |
| Buveinės / gyvenamosios vietos adresas | Ryšininkų g. 11, LT-91116, Klaipėda |  |
| Banko duomenys | A. s. Nr. LT307044060000765179AB SEB bankasBanko kodas 70440 |  |
| Kontaktiniai duomenys | Tel. +370 46 46 61 71El. p. info@vanduo.lt |  |
| PVM mokėtojo kodas | LT400892610 |  |
|  |  |  |
|  |  |  |
|  | Įgaliotas atstovas | Įgaliotas atstovas |